โบรกฯแนะลงทุนกลุ่ม Domestic – Defensive ชูหุ้นเด่น “ADVANC – GULF”
โบรกฯแนะลงทุนกลุ่ม Domestic – Defensive ชูหุ้นเด่น "ADVANC - GULF"
27 ต.ค. 2563

บล.ฟินันเซีย ไซรัส ระบุในบทวิเคราะห์ คาดการณ์ตลาดหุ้นวันนี้จะแกว่งตัวในแดนลบกรอบ 1,200-1,215 จุด จากบรรยากาศการลงทุนที่ไม่สดใส โดยตลาดกลับมาให้น้ำหนักกับการระบาดระลอกที่ 3 ของ COVID-19 หลังมีจำนวนผู้ติดเชื้อรายวันเร่งตัวขึ้นสูงสุดในรอบหลายเดือน ซึ่งอาจทำให้แต่ละประเทศต้องมีมาตรการควบคุมอีกครั้งและส่งผลให้การฟื้นตัวของเศรษฐกิจช้ากว่าคาด เม็ดเงินระยะสั้นจึงไหลออกจากสินทรัพย์เสี่ยงเข้าสู่สินทรัพ์ปลอดภัย
ขณะที่ปัจจัยการเมืองในประเทศคาดว่ายังคงจำกัด Upside ของ SET Index ในระยะนี้และต้องติดตามว่าจะมีการยกระดับการชุมนุมขึ้นในรูปแบบใดหากรัฐบาลไม่ตอบสนองข้อเสนอ เราจึงยังเน้นกลยุทธ์เลือกการลงทุนในกลุ่ม Defensive Play ที่เกี่ยวข้องกับสินค้าและบริการจำเป็น เช่น อาหารเครื่องดื่ม สื่อสารฯ อสังหาฯ โรงพยาบาล โรงเรียน โดยเฉพาะหุ้นที่คาดมีกำไร 3Q20 แข็งแกร่ง
กลยุทธ์ : เลือกลงทุนในหุ้น Domestic และ Defensive และทยอยสะสมหุ้นพื้นฐานบริเวณแนวรับ 1,180-1,200 จุด
หุ้นเด่นเดือน ต.ค. :  ADVANC, GULF, ORI, SAPPE, SYNEX
 